b'\n_START_ARTICLE_\nDaniel Vidart\n_START_PARAGRAPH_\nDaniel Vidart (Paysand\xc3\xba, 7. listopada 1920.) urugvajski je znanstvenik, antropolog, pisac, pravnik, povjesni\xc4\x8dar i esejist.\n_START_SECTION_\n\xc5\xbdivotopis\n_START_PARAGRAPH_\nStudirao je na Pravnom fakultetu i Fakultetu dru\xc5\xa1tvenih znanosti Republi\xc4\x8dkog sveu\xc4\x8dili\xc5\xa1ta u Montevideu izme\xc4\x91u 1940. i 1945._NEWLINE_Od 1952. do 1958. bio je potpredsjednik SODRE-e._NEWLINE_Od 1962. godine bio je direktor Centra za antropolo\xc5\xa1ke studije "Dr. Paul Rivet" te UNESCO-v stru\xc4\x8dnjak za dru\xc5\xa1tveno-kulturno istra\xc5\xbeivanje i regionalni ravnatelj za obrazovanje i okoli\xc5\xa1 u Latinskoj Americi i na Karibima._NEWLINE_Tijekom 1972. i 1973. predavao je kulturnu antropologiju na Nacionalnom sveu\xc4\x8dili\xc5\xa1tu u \xc4\x8cileu, a od 1978. do 1984. na Nacionalnom sveu\xc4\x8dili\xc5\xa1tu Kolumbije._NEWLINE_Od 2009. je redoviti \xc4\x8dlan Urugvajske akademije znanosti i umjetnosti._NEWLINE_2014. darovao je svoju privatnu zbirku knjiga inicijativi za osnivanje knji\xc5\xbenice "Daniel Vidart" u Canelonesu.'